Dink mooi voordat jy gaan studeer; hierdie kwalifikasies het die hoogste 'begin salarisse'
Ingenieursstudente sal bly wees om te hoor dat hulle die hoogste ”begin” salarisse na afloop van hul studies gaan verdien.
MyBroadband.com het onlangs `n studie onder 4 683 Suid-Afrikaners gedoen waarvan 1 787 `n graad by `n tradisionele Suid-Afrikaanse Universiteit voltooi het.
MyBroadband het net gegradueerdes wat vanaf 2013 begin werk het, in ag geneem.
Die studie het alle grade soos BA, BEd en BSc bymekaar gegooi en ontleed, waarna die gemiddelde begin-salaris van elkeen bepaal is.
Daar was geen onderskeid tussen grade, honneurs, meesters of doktorale grade gemaak nie.
Ingenieur-gegradueerdes het `n gemiddelde begin slarais van R19,069 per maand getoon, waar Bed- gegradueerdes met R15,825 weggeloop het en algemene BSc-gegradueerdes met R14,541.
BSc (rekenaarwetenskap) het `n begin salaris van R14, 452 gewys.
BA-grade het bietjie laer op die ranglys gelê en`n gemiddeld van R9,543 as begin salaris gewys. `n Diploma, matrieksertifikaat en sertifikaat het heel onder aan die lysie gelê.
As jy wonder wat om te studeer hou hierdie statistieke in gedagte. BuzzSouthAfrica.com het berig dat dit in vandag se tyd belangrik is om te doen waarvoor jy lief is, maar ook om seker te maak dat jou droomwerk jou rekeninge kan betaal.
Niemand wil gaan studeer en na hul studies uitvind hulle gaan nie op hul salaris kan oorleef nie.
BuzzSouthAfrica.com het verder die hoogste salarisse in Suid-Afrika ontleed. Die ontleding is nie spesifiek op begin-salarisse gedoen nie.
Geoktrooieerde rekenmeesters, Lugverkeerbeamptes, Aktuarisse, Bestuur-Konsultante, Petroleum Ingenieurs, Dokters (gespesialiseerd), IT Bestuurders, Prokureurs, Vlieëniers en Sagteware Ingenieurs is op BuzzSouthAfrica.com se top tien lys van die hoogsbetaalde salarisse in Suid-Afrika.
Daar is bevind dat Sagteware Ingenieurs R1,2 miljoen per jaar ontvang en hulle so dan tot heel bo-aan die lys opskuif. Hulle is meestal verantwoordelik vir allerhande sagteware-ontwikkelings en ontwerpe.
Om te besluit watter beroep die regte een vir jou is, is nie `n maklike proses nie. Baie Universiteite raai studente aan om aanlegtoetse te gaan skryf om te bepaal wat by jou persoonlikheid sal pas.
Sal jy ‘n beroep kies omdat jy daarvan hou, of omdat dit ‘n top-salaris bied ?